[[Fil:Cpttruck.jpg|thumb|Lastbil med udstyr til CPT-forsøg (USAs geologiske undersøgelse USGS).]]
Et '''CPT-forsøg''' (forkortelse af engelsk: ''cone penetration test''; hollandsk: ''sondering'') eller en '''tryksondering''' er en [[Geoteknik|geoteknisk]] undersøgelsesmetode til måling af jords styrke. Forsøgsudstyret består af en stålsonde med konisk spids og cylinderformet kappe, som i en kontinuert bevægelse presses ned i jorden. Under nedpresningen måles løbende jordmaterialets tryk på spidsen (spidsmodstanden), dets friktion på kappen (kappemodstanden) samt poretrykket i jorden. Forsøget er meget benyttet i bygge- og anlægsbranchen, idet det i én arbejdsgang giver oplysninger om både jordens styrke og sammensætning, gerne ned til flere titals meters dybde.<ref>Erik Steen Pedersen (red.)(2011): Fundering af mindre bygninger. SBI-anvisning 231, Statens Byggeforskningsinstitut og Aalborg Universitet, s. 111, {{ISBN|978-87-563-1541-8}}</ref>
== Historie ==
CPT-forsøget stammer fra [[Holland]]. De tidligste forsøg af denne type blev udført i 1932 i forbindelse med vejbyggeri ved Gouda af den hollandske ingeniør Pieter Barentsen, som var ansat i det statslige nederlandske vej- og vandvejsvæsen [[Rijkswaterstaat]]. Han målte jordens styrke med en konisk stålsonde, som han i begyndelsen pressede ned i jorden med sin egen kropsvægt. For også at kunne teste spidsmodstanden i fastere jordarter, som krævede større tryk og modhold, gik man snart over til at fastspænde CPT-udstyret til et nedgravet pladeformet anker, som blev dækket med 6 m<sup>3</sup> jord. Efter [[2. verdenskrig|Anden Verdenskrig]] gik man efterhånden over til at montere udstyret på en tung lastbil.<ref name=":0">[http://www.gouda-geo.com/products/cpt-equipment/background-information/history-of-cone-penetration-testing-cpt History of Cone Penetration Testing (CPT) - Gouda Geo-Equipment BV<!-- Bot genereret titel -->]</ref>
Jura Juridiske_begreber Psykologi Samfund Bygninger,_konstruktioner_og_anlæg Teknologi Ledelse Sikkerhed Naturvidenskab